पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। इनकी उम्र है 53 साल और ये स्टेट बैंक ऑफ इंडिया, सेक्टर-7 में बतौर डिप्टी मैनेजर काम करते हैं। फोटोग्राफी इनका शौक था जिसे इधर उधर से कैमरा लेकर पूरा करते थे। पर चार साल पहले इन्होंने प्रफेशनल कैमरा खरीदा और लग गए अपना पैशन पूरा करने में। ये हैं विजेंद्र त्रिघाटीया जिनकी तस्वीरों की एग्जिबीशन लगी है सेक्टर-16 के बुक्स एंड ब्रू कैफे में। इन तस्वीरों में पंजाब के प्रसिद्ध त्योहार होला मोहल्ला की झलक है। इस वेन्यू पर एग्जिबीशन लगाने की वजह है कि इन्हें देखकर यंगस्टर्स को अपने कल्चर के बारे में पता चले। यह एग्जिबीशन चलेगी 15 जून तक।
यहां कुल 31 तस्वीरें डिस्प्ले की गई हैं जिन्हें इसी साल विजेंद्र ने आनंदपुर साहिब में क्लिक किया था। इससे पहले भी वह एक एग्जिबीशन लगा चुके हैं जिसमें उन्होंने इस बार के कुंभ मेले की तस्वीरें डिस्प्ले की थीं। उन्होंने बताया, 'गुरदासपुर का रहने वाला हूं। बचपन से ही पंजाब में मनाए जाने वाले कई तरह के त्योहार देखें हैं जो रंगों से भरे हैं। इन्हीं रंगों को अपनी तस्वीरों के जरिए लोगों तक पहुंचाना चाहता हूं।
इस साल और भी त्योहारों को कैद करूंगा। लम्हों को रिकॉर्ड करने का इससे बेहतर जरिया नहीं हो सकता। विजेंद्र को लोगों से मिलना और बातें करना बहुत पसंद है। यही वजह है कि वह अपनी बैंकिंग की नौकरी से इतने सालों बाद भी उतना ही प्यार करते हैं। उनकी वाइफ डॉ. जागृति चाइल्ड स्पेशलिस्ट हैं। उनकी बेटी ने हाल ही में दिल्ली यूनिवर्सिटी से पोस्ट ग्रेजुएशन की है और उनका बेटा आईआईटी दिल्ली में पढ़ाई कर रहा है। अब वह दो दिन बाद बदरीनाथ-केदारनाथ की यात्रा पर जा रहे हैं जहां जम कर फोटोग्राफी करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn